Maxiwol regdeur jaar gevoer? | Landbou
Maxiwol regdeur jaar gevoer?
: Kan Maxiwol regdeur die jaar aan ooie gevoer word met 'n verskil in inname afhangende van die verskillende produksiestadiums indien 'n 3x lam in 2 jaar produksiestelsel gevolg word? Volgens u aanbevelings by menige artikels is dit al uitweg, wat dan geen tyd laat vir 'n fosfaatlek in die somer en 'n proteïenlek in die winter nie? Dit gaan ekonomies geen sin maak nie, want teen R200 'n sak vir Maxiwol produksiekorrels, kan slegs Maxiwol konsentraat sin maak?
Aangesien mielies vanjaar relatief goedkoop is, is die goedkoopste opsie om die lek (250 kg Voermol Maxiwolkonsentraat + 200 kg gemaalde mielies + 50 kg sout) self te meng. Waar ooie driemaal in twee jaar lam (m.a.w. elke 8 maande), is daar nie plek vir 'n fosfaatlek nie. Dit is egter nie 'n probleem nie, want die ooie neem voldoende fosfaat uit die Maxiwollek in. 'n Lekprogram vir ooie in 'n versnelde lamseisoen, waar die ooie elke agt maande lam, sal as volg daar uitsien:
± 50 tot 100 g/dag
± 125 – 175 g/dag
(dit is bykans 8 maande)
Uit bostaande is dit duidelik dat indien die ooie elke agt maande lam, daar net twee stadiums gedurende die ooi se reproduktiewe lewe is waar nie 'n Maxiwollek gevoer word nie en dit is gedurende vroeë en middragtigheid. Die onderhoud- en produksielek wat onderskeidelik gevoer word, sal afhang van die hoeveelheid en gehalte (bv. droog of groen) weiding beskikbaar.
Die winsgewendste skaapboere in Suid-Afrika genereer 'n netto inkomste van tot R800 – R1000/ooi. Hulle spandeer gemiddeld 21 % van hulle bruto inkomste uit 'n ooi aan voer wat ongeveer R200 tot R300/ooi is. Anders gestel, voerkoste maak tot 66 % van die totale uitgawes uit. Hulle speen konstant meer as 150 % (aantal lammers gespeen/ooi gepaar) en bemark tot 27 kg vleis per ooi gepaar.